Premier Suidani tagio long confidence blong pipol long hem
Premier blong Malaita Province long Solomon Islands, Daniel Suidani hem se hem garem confidence hem bae winim eni motion blong no-confidence eniwan hem muvum agensim hem and gavman blong hem.
Hem se kam kasem distaem, hem herem nomoa olketa toktok long media abaot tingting fo muvum no-confidence motion ia, an hem se hem no save sapos eniwan bae gohet tru and muvum agensim hem.
Premier Suidani hem bin sik big and lusim province fo 5 fala manis for go getem tritment long ovasi.
Plande long social media olketa sapraes long bigfala welkam ceremony long Honiara and long Auki, afta premier hem lusim quarantine long Honiara last wiken.
Mr Suidani hem se hem fil gut long siki blong hem and hem se tagio tu long President and pipol blong Taiwan fo humanitarian help long tritim hem.[Herem ful program]
tpi_Latn tpi_Latn tpi_Latn eng_Latn tpi_Latn cat_Latn